b'\n_START_ARTICLE_\nBritish Army of the Rhine\n_START_PARAGRAPH_\nDet har eksistert to britiske h\xc3\xa6renheter med navnet British Army of the Rhine (forkortet BAOR), begge var okkupasjonsstyrker i Tyskland etter henholdsvis f\xc3\xb8rste og andre verdenskrig._NEWLINE_Den andre BAOR ble dannet 25. august 1945. Dens opprinnelige funksjon var \xc3\xa5 administrere den britiske okkupasjonssonen i Tyskland. Etter at tyske sivile myndigheter tok over gikk den over til \xc3\xa5 bare administrere de britiske milit\xc3\xa6renhetene._NEWLINE_Etter hvert som den milit\xc3\xa6re trusselen fra Sovjetunionen \xc3\xb8kte gikk BAOR over til \xc3\xa5 fungere som en forsvarsh\xc3\xa6r snarere enn en okkupasjonsstyrke. Etter etableringen av NATO i 1949 ble BAOR Storbritannias hovedbidrag til alliansen. I tilfelle krig ble sjef BOAR ogs\xc3\xa5 sjef for NATOs nordlige arm\xc3\xa9gruppe NORTHAG._NEWLINE_I 1994 ble BOAR erstattet med British Forces Germany._NEWLINE_Den norske Tysklandsbrigaden var underlagt BAOR.'